ተመዝጋቢው በሚኖርበት ከተማም ይሁን በገጠር በሚገኙ ቀበሌዎች የሚሰጥ የነዋሪነት መታወቂያ፣ የሠራተኛነት መታወቂያ፣ የተማሪነት መታወቂያ፣ ፓስፖርት ከላይ የተጠቀሰው መታወቂያ በሌለበት ወቅት በቅርቡ ፎቶግራፍ ተደርጐበት የተሰጠው እንደ መንጃ ፍቃድ፣ የመኖሪያ ምስክር ወረቀት፣ ከውትድርና የተገለለበት ሰነድ ወይም በተባበሩት መንግሥታት የተሰጠ የስደተኞች ካርድ የመሳሰሉት የመለያ ማስረጃ ናቸው፡፡ ፓስፖርቱ ወይም መታወቂያው ጊዜ ያለፈበት ቢሆንም እንኳን በመራጭነት ለመመዝገብ ሊያገለግል ይችላል፡፡ ከላይ የተገለፁት ማስረጃዎች በማይኖሩበት ወቅት መዝጋቢዎች መራጩን ለይተው የሚያውቁ ከሆነ በገጠር አካባቢ ሲሆን በባህላዊና በልማዳዊ ዘዴ ተመዝጋቢውን ለመለየት የሚቻልበት ካለ በመራጭነት ሊመዘገብ ይችላል፡፡
